
ԳԼՈՒԽ 1․ ԱՆՎՏԱՆԳ ԿԵՆՍԱԳՈՐԾՈՒՆԵՈՒԹՅՈՒՆ ԱՌԱՐԿԱՅԻ ՈՒՍՈՒՑՈՒՄԸ

1. «Անվտանգ կենսագործունեություն» առարկան հանրակրթության բովանդակության կարևոր բաղադրիչներից է, որն ուղղված է կյանքի, առողջության և անվտանգության պահպանման համար անհրաժեշտ գիտելիքների, կարողությունների, հմտությունների և արժեքային վերաբերմունքի ձևավորմանը։
2. Առարկան նպաստում է սովորողների՝ անձնական, հասարակական և պետական անվտանգության[footnoteRef:1] վերաբերյալ պատկերացումների ձևավորմանը, վտանգների ճանաչման, ռիսկերի գնահատման, կանխարգելիչ միջոցառումների պլանավորման, արտակարգ իրավիճակներում ճիշտ և պատասխանատու գործելու կարողությունների զարգացմանը։ Այն նպաստում է նաև առողջ և անվտանգ կենսակերպի մշակույթի, հոգեբանական կայունության, փոխօգնության, համագործակցության, քաղաքացիական պատասխանատվության և հայրենասիրության ձևավորմանը։ [1: ․Պետության զինված ուժերի կառուցվածքի ուսումնասիրություն, նախնական զինվորական պատրաստություն, ազգային անվտանգության հիմունքեր։ ] 

3. «Անվտանգ կենսագործունեություն» առարկայի ուսուցումը հնարավորություն է տալիս սովորողներին ձեռք բերել գործնական փորձ՝ առաջին օգնությունից, գոյատևման հիմունքերից, քաղաքացիական պաշտպանությունից, տեղեկատվական դաշտում և արտակարգ իրավիճակներում համապատասխան անվտանգ վարքագծի դրսևորումից։
4. «Անվտանգ կենսագործունեություն» առարկայի նպատակն է ձևավորել անվտանգ կենսագործունեության մշակույթ, զարգացնել վտանգները ճանաչելու, ռիսկերը գնահատելու, անվտանգ վարքագիծ դրսևորելու, արտակարգ իրավիճակներում արագ կողմնորոշվելու և որոշումներ կայացնելու, ինքնօգնություն և փոխօգնություն կազմակերպելու, անվտանգ կենսակերպ վարելու կարողություններ, ինչպես նաև նպաստել քաղաքացիական պատասխանատվության, հոգեբանական դիմակայունության և հայրենիքի պաշտպանության պատրաստության ձևավորմանը։

5. Հանրակրթական դպրոցում առարկայի ուսումնական նպատակները.
1) Ձևավորել անվտանգ կենսակերպի մշակույթ և սեփական կյանքի, առողջության ու շրջապատի անվտանգության նկատմամբ պատասխանատու վերաբերմունք։ 
2) Զարգացնել վտանգները ճանաչելու կանխարգելելու, նվազեցնելու միջոցներ կիրառելու և ռիսկերը գնահատելու, կարողություններ։ 
3) Ձևավորել կենցաղային, հասարակական, բնական, տեխնոլոգիական և տեղեկատվական միջավայրերում անվտանգ վարքագիծ դրսևորելու հմտություններ։ 
4) Զարգացնել արտակարգ իրավիճակներում արագ կողմնորոշվելու, հիմնավորված որոշումներ կայացնելու և իրավիճակին համապատասխան գործելու կարողություններ։ 
5) Ձևավորել ինքնօգնության և փոխօգնության, ինչպես նաև առաջին օգնության հիմնական գիտելիքներ և գործնական հմտություններ։ 
6) Զարգացնել հոգեբանական կայունություն, ինքնատիրապետում, սթրեսի հաղթահարման և ճգնաժամային իրավիճակներում արդյունավետ գործելու կարողություններ։ 
7) Ձևավորել քաղաքացիական պաշտպանության, համայնքային անվտանգության, ազգային և պետական անվտանգության վերաբերյալ գիտելիքներ և պատասխանատու վարքագիծ։ 
8) Զարգացնել բնության մեջ անվտանգ գործունեություն կազմակերպելու, գոյատևման առանցքային հմտություններ կիրառելու և շրջակա միջավայրի նկատմամբ պատասխանատու վերաբերմունք դրսևորելու կարողություններ։ 
9) Ձևավորել տեղեկատվական և մեդիա անվտանգության վերաբերյալ գիտելիքներ և անվտանգ թվային վարքագիծ։ 
10) Նպաստել հայրենասիրության, քաղաքացիական պատասխանատվության, հայրենիքի պաշտպանության պատրաստակամության և ազգային անվտանգության կարևորության գիտակցման ձևավորմանը։ 
11) Նպաստել սովորողների ֆիզիկական, բարոյահոգեբանական և կամային հատկանիշների զարգացմանը՝ անվտանգ և պատասխանատու կենսագործունեություն վարելու նպատակով։ 
12) Նպաստել մասնագիտական կողմնորոշմանը՝ անվտանգության, պաշտպանության[footnoteRef:2], փրկարարական, առողջապահական և հարակից ոլորտների վերաբերյալ նախնական պատկերացումների ձևավորման միջոցով։ [2: ․Զինվորականի մասնագիտության] 




6. Դասընթացի խնդիրները.
1) Ճանաչել և գնահատել մարդու կենսագործունեության ընթացքում հանդիպող վտանգներն ու ռիսկերը։ 
2) Ձևավորել և կիրառել անվտանգ վարքագծի կանոններ տարբեր միջավայրերում։
3) Ուսումնասիրել արտակարգ իրավիճակների տեսակները, դրանց կանխարգելման և ազդարարման միջոցառումները։ 
4) Զարգացնել ինքնօգնություն, փոխօգնություն և առաջին օգնություն ցուցաբերելու կարողություններ։ 
5) Ձևավորել հոգեբանական կայունություն, ինքնատիրապետում և համագործակցային վարքագիծ։ 
6) Ձեռք բերել բնության մեջ անվտանգ գործելու և գոյությունը պահպանելու առանցքային հմտություններ։ 
7) Ուսումնասիրել բնակչության անվտանգության  ապահովման հիմնական միջոցառումները։ 
8) Ձևավորել հայրենասիրություն, քաղաքացիական պատասխանատվություն և անվտանգ կենսակերպ վարելու մշակույթ։
9) Խթանել գործնական, հետազոտական, նախագծային, արշավային և ճամբարային գործունեության միջոցով ձեռք բերված գիտելիքների ու հմտությունների կիրառումը։
7.  Հիմնական սկզբունքները.
«Անվտանգ կենսագործունեություն» առարկայի ուսուցումը կազմակերպվում է հետևյալ սկզբունքների հիման վրա՝
1) Գիտականության և արդիականության սկզբունք՝ ուսուցման բովանդակությունը հիմնվում է անվտանգության, առողջապահության, ռազմագիտության, քաղաքացիական պաշտպանության, արտակարգ իրավիճակների, գոյատևման, հոգեբանության և հարակից ոլորտների ժամանակակից գիտելիքների վրա։ 
2) Պարզից դեպի բարդ և տարիքային համապատասխանության սկզբունք՝ ուսումնական բովանդակությունը ներկայացվում է սովորողների տարիքային, ճանաչողական և հոգեբանական առանձնահատկություններին համապատասխան։ 
3) Պարուրաձև զարգացման սկզբունք՝ ուսումնասիրված գիտելիքները, կարողությունները և հմտությունները հաջորդ դասարաններում ընդլայնվում, խորացվում և կիրառվում են նոր իրավիճակներում։ 
4) Տեսության և գործնականի համադրման սկզբունք՝ գիտելիքների յուրացումը զուգակցվում է գործնական աշխատանքների, վարժանքների, իրավիճակային խնդիրների և կիրառական առաջադրանքների կատարմամբ։ 
5) Կյանքի հետ կապի և կիրառական ուղղվածության սկզբունք՝ ուսումնասիրվող նյութը կապվում է սովորողների առօրյա կյանքի, համայնքի, հասարակության և իրական վտանգների ու ռիսկերի հետ։ 
6) Անվտանգ և պատասխանատու վարքագծի ձևավորման սկզբունք՝ ուսուցումն ուղղված է անվտանգ կենսակերպի մշակույթի, պատասխանատվության և ինքնուրույն որոշումներ կայացնելու կարողության ձևավորմանը։ 
7) Ակտիվ մասնակցության և համագործակցության սկզբունք՝ ուսուցման ընթացքում խրախուսվում են համագործակցային, հետազոտական, նախագծային և գործնական գործունեության ձևերը։ 
8) Ներառականության և հասանելիության սկզբունք՝ ապահովվում են բոլոր սովորողների մասնակցությունն ու ուսումնառության հնարավորությունները՝ հաշվի առնելով նրանց կրթական կարիքներն ու առանձնահատկությունները։
8. Ուսումնական գործունեության ձևերը.
1) Տեսական նյութի ուսումնասիրություն և քննարկում։ 
2) Իրավիճակային խնդիրների և դեպքերի վերլուծություն։ 
3) Գործնական աշխատանքների իրականացում։
4) Առաջին օգնության ցուցադրման և կիրառման վարժանքներ։ 
5) Դիտարկումների և հետազոտական աշխատանքների իրականացում։ 
6) Նախագծային աշխատանքների իրականացում։ 
7) Խմբային և համագործակցային գործունեություն։ 
8) Դերային խաղերի և սիմուլյացիոն վարժությունների իրականացում։ 
9) Արշավների, էքսկուրսիաների և դաշտային պարապմունքների կազմակերպում։
10) Ճամբարային հավաքների իրականացում։ 
11) Տեղեկատվական և հաղորդակցական տեխնոլոգիաների կիրառմամբ ուսումնական գործունեության կազմակերպում։ 
12) Ուսումնական ֆիլմերի, տեսանյութերի և տեղեկատվական նյութերի դիտում ու քննարկում։ 
13) Արտադասարանական և համայնքային նախաձեռնությունների իրականացում։



ԳԼՈՒԽ 2. ԱՆՎՏԱՆԳ ԿԵՆՍԱԳՈՐԾՈՒՆԵՈՒԹՅՈՒՆ ԱՌԱՐԿԱՅԻ ԸՆԴՀԱՆՈՒՐ ԲՆՈՒԹԱԳԻՐԸ

9. «Անվտանգ կենսագործունեություն» առարկան ընդհանրական իմաստով ձևավորում է պատկերացում «վտանգ» հասկացության վերաբերյալ։ Ներկայացնում է մարդու և բնակչության համար հաճախ հանդիպող վտանգները։ Այնուհետև ձևավորում է պատկերացումներ «անվտանգություն» հասկացության վերաբերյալ, զարգացնում է անվտանգ կենսակերպ վարելու կարողություններ և զիվորական պատրաստության առանցքային հմտություններ։ 
10. «Անվտանգ կենսագործունեություն» առարկան ձևավորում է գիտելիքներ, կարողություններ, հմտություններ և արժեքային կողմնորոշումներ, որոնք անհրաժեշտ են սեփական կյանքի, առողջության, շրջապատի, համայնքի և պետության անվտանգության ապահովման համար։
11. Առարկան ուսումնասիրվում է որպես կիրառական և կարողունակահեն ուսումնական ոլորտ, որի շրջանակներում սովորողները վտանգների վերահասության դեպքում անվտանգ կենսագործունեություն վարելու, գոյությունը պահպանելու, ուրիշներին օգնելու, պետական անվտանգությունը պահպանելու անհրաժեշտությունից ելնելով, անցնում են համապատասխան պատրաստություններ (հոգեբանական, առաջին օգնություն ցուցաբերելու, ֆիզիկական, մտածական, արշավային, զինվորական և այլն) ինչպես անհատական, այնպես էլ խմբային։ 
12. Անվտանգ կենսագործունեություն առարկայի հիմնական գաղափարները.
1) «Անվտանգ կենսագործունեություն» առարկայի բովանդակությունը կառուցված է մի շարք հիմնարար գաղափարների շուրջ, որոնք արտացոլում են մարդու կյանքի, առողջության, նյութական արժեքների պահպանման, բնակչության պաշտպանության, պետական անվտանգության ապահովմանն ուղղված գիտելիքների, կարողությունների, հմտությունների և արժեքների ամբողջությունը։ 
2) Հիմնական գաղափարները ապահովում են առարկայի բովանդակության տրամաբանական կառուցումը, թեմաների հաջորդական զարգացումը և հանրակրթության տարբեր աստիճաններում դրանց աստիճանական խորացումն ու ընդլայնումը։
3) Հիմնական գաղափարների ընտրության հիմքում դրվել են մարդու, բնակչության, պետության անվտանգության ապահովման ժամանակակից մոտեցումները, քաղաքացիական պաշտպանության և արտակարգ իրավիճակներում անվտանգ վարքի դրսևորման, առաջին օգնության ցուցաբերման սկզբունքները, առողջ և անվտանգ կենսակերպի պահանջները, ինչպես նաև սովորողների տարիքային առանձնահատկությունները և հանրակրթության պետական չափորոշչով սահմանված կարողունակությունների ձևավորման անհրաժեշտությունը։
4) Յուրաքանչյուր հիմնական գաղափար ներառում է փոխկապակցված թեմաների համակարգ, որի ուսումնասիրությունը նպաստում է սովորողների անվտանգ վարքագծի, ինքնապաշտպանության, ինքնօգնության և փոխօգնության, արտակարգ իրավիճակներում արդյունավետ գործելու, ինչպես նաև քաղաքացիական պատասխանատվության և հայրենիքի պաշտպանության պատրաստակամության ձևավորմանը։

	1. Վտանգ և անվտանգություն
	1) Անվտանգություն հասկացությունն ու  տեսակները
	ա. Անվտանգություն հասկացությունը
բ. Անհատական անվտանգություն 
գ. Կոլեկտիվ անվտանգություն 
դ. Բնակչության անվտանգություն (պաշտպանություն) 
ե. Պետական անվտանգություն
զ. Ազգային անվտանգություն 
է. Տեղեկատվական անվտանգություն

	2. 
	2) Վտանգ հասկացությունը, Վտանգներ, ռիսկեր և խոցելիություն
	ա.Վտանգ 
բ.Ռիսկ 
գ.Խոցելիություն 
դ.Վտանգավոր օբյեկտներ

	3. 
	3) Անվտանգ վարքագիծ առօրյայում
	ա.Կենցաղային անվտանգություն 
բ. Ճանապարհային անվտանգություն 

	4. 
	4) Տեղեկատվական միջավայրի անվտանգություն
	ա.Տեղեկատվական միջավայրի վտանգները 
բ.Անվտանգ վարքագծի դրսևորում տեղեկատվական միջավայրում
գ.Ազգային կիբերսպառնալիքների
մանիպուլյացիաներ սոցիալական ցանցերում 

	5. 
	5) Պատերազմից հետո մնացած և չպայթած զինամթերքների  վտանգներ
	ա.Պայթյունավտանգ մնացորդներ 
բ. Անվտանգ վարքագիծ պայթյունավտանգ առարկաների հանդիպելիս կամ հայտնաբերելիս

	6. Գոյատևում
	1) Գոյատևման հիմունքներ
	ա.Գոյատևում 
բ. Ծայրահեղ պայմաններում գործելու սկզբունքներ 
գ. Գոյատևման առաջնահերթ գործողություններ

	7. 
	2) Արշավային և ճամբարային պատրաստություն
	ա. Արշավներ 
բ. Նախապատրաստում արշավներին 
գ. Ճամբարային գործունեություն 
դ. Արշավային պարագաներ 
ե.Վրան և քնապարկ

	8. 
	3) Բնական պայմաններում կենսապահովում
	ա. Ջրի հայթայթում և մշակում 
բ. Սննդի հայթայթում և պահպանում 
գ. Կրակի ստացում և օգտագործում 
դ. Պատսպարման կազմակերպում

	9. 
	4) Կողմնորոշում տեղանքում
5) մոլորվելու վտանգը 
	ա.Կողմնորոշում տեղանքում
բ.Ազդանշանների հաղորդում 
գ.Եղանակային պայմաններ և վտանգներ 
դ.Անվտանգ վարքագիծ բնության մեջ

	10. Արտակարգ իրավիճակներ
	1) «Արտակարգ իրավիճակ» հասկացությունն ու տեսակները
	ա. Արտակարգ իրավիճակ 
բ. Բնական արտակարգ իրավիճակներ 
գ. Տեխնածին արտակարգ իրավիճակներ 
դ. Համաճարակներ

	11. 
	2) Բնակչության պաշտպանություն
3) (քաղաքացիական պաշտպանություն)
	ա. Բնակչության պաշտպանության միասնական համակարգ 
բ.Քաղաքացիական պաշտպանություն 
գ.Բնակչության պաշտպանության մեթոդներ և միջոցներ 
դ.Արագ արձագանքման (վթարային) պայուսակ 
ե.Տարհանում

	12. 
	4) Պաշտպանության միջոցներ և ազդարարում
	ա.Անհատական պաշտպանության միջոցներ 
բ.Ազդարարման համակարգեր 
գ.Վարակազերծում

	13. 
	5) Վթարներ և աղետների հետևանքների հաղթահարում
	ա.Պայթյուններ 
բ.Ուժեղ ներգործող թունավոր նյութեր 
գ.Ռադիոակտիվ նյութեր 
դ.Կենսապահովման կոմունալ համակարգերի վթարներ 
ե.Հիդրոդինամիկական վթարներ

	14. 
	6) Փրկարարական Պատրաստություն
	ա.Փրկարարական պատրաստություն

	15. Հոգեբանական պատրաստություն
	1) Հուզական արձագանքներ վտանգավոր իրավիճակներում
	ա.Վախ 
բ.Տագնապ 
գ.Խուճապ 
դ.Սթրես

	16. 
	2) Հոգեբանական աջակցություն և օգնություն
	ա.Հոգետրավմա
բ.Հոգեբանական առաջին օգնություն 

	17. 
	3) Հոգեբանական կայունություն և դիմակայունություն
	ա.Ինքնատիրապետում 
բ.Հոգեբանական վարժություններ և խաղեր 
գ.Սթրեսի հաղթահարում 
դ.Տագնապի և խուճապի հաղթահարում

	18. 
	4) Միջանձնային հարաբերություններ և համագործակցություն
	ա.Առողջ փոխհարաբերություններ զինվորական կոլեկտիվում 
բ.Ընկերների պատվի և արժանապատվության հարգում 
գ.Կոնֆլիկտների հաղթահարում 
դ.Համագործակցություն և փոխօգնություն

	19. Զինվորական պատրաստություն
	1) Զինված ուժեր և զինվորական ծառայություն
	ա.Հայաստանի Հանրապետության զինված ուժեր 
բ.Պետական խորհրդանիշներ 
գ.Զորամասի մարտական դրոշ 
դ.Զինվորական կոչումներ 
ե.Զինվորի պարտականություններ

	20. 
	2) Մարտավարական պատրաստություն
	ա.Մարտ 
բ.Ժամանակակից համազորային մարտ 
գ.Մոտոհրաձգային ջոկ 
դ.Դիտարկում 
ե.Դարանակալում 
զ.Որոնում 
է.Հարձակողական գործողություններ 
ը.Պաշտպանական գործողություններ 
թ.Գործողություններ հատուկ պայմաններում (բնակավայրում, լեռներում, ձմռանը, անտառում)

	21. 
	3) Տեղագրական պատրաստություն
	ա.Տեղանք և ռելիեֆ 
բ.Հորիզոնի կողմերը 
գ.Կողմնորոշում տեղանքում 
դ.Տեղագրական քարտեզ 
ե.Մասշտաբ 
զ.Պայմանական նշաններ 
է.Ազիմուտ 
ը.Շարժում ազիմուտով

	22. 
	4) Լեռնային պատրաստություն
	ա.Լեռնային ռելիեֆ 
բ.Լեռնային տեղանքի առանձնահատկություններ 
գ.Լեռնային վտանգներ 
դ.Գործողություններ լեռնային պայմաններում

	23. 
	5) Ինժեներական պատրաստություն
	ա.Ինժեներական արգելափակոցներ 
բ.Խրամատներ 
գ.Քողարկում 
դ.Ականներ 
ե.Ականադաշտեր 
զ.Ծուղակ-ականներ 
է.Պայթյունավտանգ զինամթերքի վտանգի իրազեկում

	24. 
	6) Դիմակայություն և պաշտպանական գործողություններ
	ա.Զգուշություն 
բ.Զգոնություն 
գ.Ուշադրություն 
դ.Քողարկում 
ե.Դիտարկում 
զ.Անվտանգ վարքագիծ մարտական պայմաններում

	25. Առաջին օգնություն
	1) Առաջին օգնության հիմունքներ
	ա.Առաջին օգնություն 
բ.Ինքնօգնություն և փոխօգնություն 
գ.Տուժածի առաջնային զննում 
դ. Տուժածի անվտանգ դիրքավորում

	
	2) Վնասվածքներ և վիրակապում
	ա.Վիրակապական նյութեր 
բ.Վիրակապերի կիրառում 
գ.Վերքեր 
դ.Տուժածի տեղափոխում

	
	3) Արյունահոսություններ
	ա.Արյունահոսության տեսակներ 
բ.Արյունահոսության ժամանակավոր դադարեցում 
գ.Անհետաձգելի օգնություն արյունահոսությունների դեպքում 

	
	4) Վնասվածքներ և ջերմային խանգարումներ

	ա.Այրվածքներ 
բ.Կոտրվածքներ 
գ.Բարձր և ցածր ջերմաստիճանների ազդեցությունից առաջացած խանգարումներ

	
	5) Թունավորումներ և խայթոցներ
	ա.Թունավորումներ 
բ.Օձերի խայթոցներ 
գ.Միջատների խայթոցնե

	
	6) Կյանքին վտանգ սպառնացող վիճակներ
	ա.Գիտակցության վիճակ և խանգարումներ 
բ.Սրտի կանգ 
գ.Շնչառության կանգ 
դ.Սրտաթոքային վերակենդանացում 
ե.Շնչուղիների խցանում





ԳԼՈՒԽ 3. ՈՒՍՈՒՄՆԱՌՈՒԹՅԱՆ ԱԿՆԿԱԼՎՈՂ ՎԵՐՋՆԱՐԴՅՈՒՆՔՆԵՐ

13. «Անվտանգ կենսագործունեություն» առարկայի ակնկալվող վերջնարդյունքները մշակված են Հանրակրթության պետական չափորոշչի պահանջներին համապատասխան և ուղղված են սովորողների կարողունակությունների զարգացմանը։ Վերջնարդյունքները կառուցված են առարկայի հիմնական գաղափարների հիման վրա և արտացոլում են սովորողների կողմից ուսումնառության ընթացքում ձեռք բերվող գիտելիքները, ձևավորվող կարողություններն ու հմտությունները, ինչպես նաև անվտանգության մշակույթին, պատասխանատու վարքագծին և քաղաքացիական դիրքորոշմանը վերաբերող արժեքներն ու վերաբերմունքները։
14. Վերջնարդյունքները նկարագրում են այն, ինչ սովորողը պետք է իմանա, հասկանա, կարողանա կատարել և արժևորի ուսուցման տվյալ փուլի ավարտին։ Դրանք ապահովում են գիտելիքների, կարողությունների, հմտությունների, վերաբերմունքների և արժեքների ամբողջական զարգացումը՝ նպաստելով անվտանգ կենսակերպի, ինքնապաշտպանության, փոխօգնության, հոգեբանական կայունության, քաղաքացիական պատասխանատվության և հայրենիքի պաշտպանության պատրաստակամության ձևավորմանը։
15. Վերջնարդյունքները ներկայացված են հանրակրթության հիմնական (5-9-րդ դասարաններ) և միջնակարգ (10-11-րդ դասարաններ) ծրագրերի համար՝ ապահովելով ուսումնառության բովանդակության հաջորդական զարգացումը, խորացումը և ընդլայնումը՝ սովորողների տարիքային առանձնահատկություններին և կրթական աստիճանների նպատակներին համապատասխան։
16. Հանրակրթության հիմնական ծրագրի (5-9-րդ դասարաններ) «Անվտանգ կենսագործունեություն» առարկայի վերջնարդյունքները.
1) Ճանաչում և նկարագրում է մարդու կենսագործունեության ընթացքում հանդիպող հիմնական վտանգներն ու ռիսկերը, գնահատում դրանց հնարավոր ազդեցությունը սեփական և այլոց անվտանգության վրա։ 
2) Դրսևորում է անվտանգ վարքագիծ կենցաղային, հասարակական, բնական և տեղեկատվական միջավայրերում։ 
3) Գիտակցում է անհատական, կոլեկտիվ և հասարակական անվտանգության կարևորությունը և պահպանում անվտանգության կանոնները տարբեր իրավիճակներում։ 
4) Կիրառում է բնության մեջ անվտանգ գործունեության և գոյատևման տարրական հմտություններ։ 
5) Կողմնորոշվում է տեղանքում, ընտրում իրավիճակին համապատասխան գործողություններ և օգտագործում կենսապահովման հիմնական միջոցները։ 
6) Ճանաչում է արտակարգ իրավիճակների հիմնական տեսակները և կիրառում համապատասխան վարքագծի կանոններ։ 
7) Մասնակցում է բնակչության պաշտպանությանն ուղղված ուսումնական միջոցառումներին և հետևում անվտանգության պահանջներին։ 
8) Կառավարում է սեփական հույզերը վտանգավոր և սթրեսային իրավիճակներում, ցուցաբերում ինքնատիրապետում և համագործակցային վարքագիծ։ 
9) Ցուցաբերում է փոխօգնություն, աջակցություն և պատասխանատու վերաբերմունք ճգնաժամային իրավիճակներում։ 
10) Ունի Հայաստանի Հանրապետության անվտանգության համակարգի, զինված ուժերի և քաղաքացու պարտականությունների վերաբերյալ տարրական պատկերացումներ։ 
11) Կիրառում է տեղանքում կողմնորոշման, դիտարկման և անվտանգության ապահովման տարրական հմտություններ։ 
12) Ճանաչում է առողջությանը և կյանքին սպառնացող հիմնական վտանգավոր վիճակները և ցուցաբերում համապատասխան առաջին օգնություն։ 
13) Կիրառում է ինքնօգնության և փոխօգնության տարրական միջոցառումներ՝ պահպանելով անվտանգության կանոնները։ 
17. Հանրակրթության միջնակարգ ծրագրի (10-11-րդ դասարաններ) «Անվտանգ կենսագործունեություն» առարկայի վերջնարդյունքները.
1) Վերլուծում և գնահատում է տարբեր միջավայրերում առաջացող վտանգներն ու ռիսկերը, առաջարկում դրանց կանխարգելման և նվազեցման միջոցներ։ 
2) Դրսևորում է պատասխանատու վարքագիծ և նպաստում սեփական, համայնքային և պետական անվտանգության պահպանմանը։ 
3) Կազմակերպում և իրականացնում է գոյատևմանն ուղղված գործողություններ բնական և ծայրահեղ պայմաններում։ 
4) Ընտրում և հիմնավորում է իրավիճակին համապատասխան գոյատևման միջոցներ և ռազմավարություններ։ 
5) Բացատրում է քաղաքացիական պաշտպանության և բնակչության պաշտպանության համակարգերի դերը և մասնակցում համապատասխան գործնական միջոցառումներին։ 
6) Գործում է արտակարգ իրավիճակներում՝ կիրառելով ազդարարման, տարհանման և պաշտպանության միջոցները։ 
7) Դրսևորում է հոգեբանական կայունություն, արդյունավետ հաղորդակցություն և առաջնորդական հատկանիշներ ճգնաժամային իրավիճակներում։ 
8) Ցուցաբերում է հոգեբանական աջակցություն և համագործակցային վարքագիծ տարբեր արտակարգ իրավիճակներում։ 
9) Բացատրում է ազգային անվտանգության և պաշտպանության հիմնական սկզբունքները, զինված ուժերի դերն ու նշանակությունը։ 
10) Կիրառում է մարտավարական, տեղագրական և ինժեներական պատրաստության շրջանակներում ձեռք բերած գիտելիքներն ու հմտությունները ուսումնական իրավիճակներում։ 
11) Գնահատում է տուժածի վիճակը և ցուցաբերում համապատասխան առաջին օգնություն՝ ըստ իրավիճակի առանձնահատկությունների։ 
12) Կիրառում է կյանքին վտանգ սպառնացող վիճակների դեպքում առաջին օգնության և անհետաձգելի գործողությունների հիմնական ալգորիթմները։ 
13) Կազմակերպում է ինքնօգնություն և փոխօգնություն՝ պահպանելով անվտանգության և էթիկական սկզբունքները։

ԳԼՈՒԽ 4.  ՈՒՍՈՒՄՆԱՌՈՒԹՅԱՆ ԱԿՆԿԱԼՎՈՂ ՎԵՐՋՆԱՐԴՅՈՒՆՔՆԵՐԻ ԳՆԱՀԱՏՈՒՄԸ
18. «Անվտանգ կենսագործունեություն» առարկայի գնահատումն իրականացվում է Հանրակրթության պետական չափորոշչով սահմանված գնահատման սկզբունքներին համապատասխան և նպատակ ունի պարզելու սովորողի կողմից առարկայական չափորոշչով սահմանված ուսումնառության ակնկալվող վերջնարդյունքների ձեռքբերման աստիճանը, ինչպես նաև անվտանգության մշակույթի, պատասխանատու վարքագծի, արժեքների և դիրքորոշումների ձևավորման մակարդակը։ 
19. Առարկայի գնահատման գործընթացում կիրառվում են հայտորոշիչ և ձևավորող գնահատման տեսակները, որոնք հնարավորություն են տալիս բացահայտելու սովորողների նախնական գիտելիքները, հետևելու նրանց առաջընթացին, տրամադրելու շարունակական հետադարձ կապ և աջակցելու ուսուցման գործընթացի արդյունավետ կազմակերպմանը։ 
20. «Անվտանգ կենսագործունեություն» առարկայից 5-11-րդ դասարաններում միավորային գնահատում չի իրականացվում։ Սովորողների ուսումնառության արդյունքների գնահատումը կատարվում է բնութագրման միջոցով՝ հիմք ընդունելով առարկայական չափորոշչով սահմանված ակնկալվող վերջնարդյունքները և սովորողի ցուցաբերած առաջընթացը։ 
21. Բնութագրման ընթացքում գնահատվում են սովորողի գիտելիքները, կարողությունները, հմտությունները, ինչպես նաև անվտանգության կանոնների պահպանման, համագործակցության, ինքնուրույն գործելու, պատասխանատվություն ստանձնելու, արտակարգ իրավիճակներում կողմնորոշվելու և անվտանգ վարքագիծ դրսևորելու կարողությունները, պատրաստության մակարդակը։ Գնահատման գործընթացում կարևորվում են ոչ միայն սովորողի ձեռք բերած գիտելիքները, այլև դրանց կիրառումը գործնական և կենսական իրավիճակներում։
22. Որպես կիսամյակային և տարեկան ամփոփիչ գնահատում կազմվում է սովորողի առաջադիմության բնութագիր, որը ներկայացնում է նրա ուսումնառության ձեռքբերումները, արձանագրված առաջընթացը և հետագա զարգացման ուղղությունները՝ կրթության պետական կառավարման լիազորված մարմնի սահմանած կարգին համապատասխան։

ԳԼՈՒԽ 5. ԸՆԴՀԱՆՐԱԿԱՆ ԽԱՉՎՈՂ ՀԱՍԿԱՑՈՒԹՅՈՒՆՆԵՐ
 
23. «Անվտանգ կենսագործունեություն» առարկայի ուսուցման ընթացքում կարևոր դեր ունեն խաչվող հասկացությունները, որոնք գիտելիքի կազմակերպման և ընկալման համընդհանուր գործիքներ են։ Դրանք առանցքային գաղափարներ են, որոնք կիրառելի են տարբեր գիտակարգերում և ուսումնասիրվող երևույթների ու գործընթացների միջև կապեր հաստատելու հնարավորություն են տալիս։ Խաչվող հասկացությունները նպաստում են տարբեր առարկաներից ձեռք բերված գիտելիքների, կարողությունների և հմտությունների համադրմանը, ուսումնասիրվող երևույթների ու գործընթացների միջև օրինաչափությունների բացահայտմանը և աշխարհի վերաբերյալ ամբողջական պատկերացման ձևավորմանը։ 
24. «Անվտանգ կենսագործունեություն» առարկայի բովանդակության ուսումնասիրման ընթացքում առանձնակի նշանակություն ունեն հետևյալ խաչվող հասկացությունները․
1) Օրինաչափություն – վտանգների, բնական և սոցիալական երևույթների, ինչպես նաև մարդու վարքագծի դրսևորումների միջև կրկնվող կապերի և օրինաչափությունների բացահայտում։ 
2) Պատճառ և հետևանք – վտանգների, արտակարգ իրավիճակների, մարդու գործողությունների և դրանց հետևանքների միջև պատճառահետևանքային կապերի վերլուծություն։ 
3) Մասշտաբ, համամասնություն և քանակ – վտանգների, ռիսկերի, կորուստների, աղետների և անվտանգության միջոցառումների ազդեցության գնահատում տարբեր մակարդակներում՝ անհատից մինչև հասարակություն և պետություն։ 
4) Համակարգ և մոդել – անվտանգության, քաղաքացիական պաշտպանության, արտակարգ իրավիճակների կառավարման և պաշտպանության համակարգերի կառուցվածքի ու գործառույթների ուսումնասիրություն։ 
5) Կայունություն և փոփոխություն – անվտանգության միջավայրի, ռիսկերի, սպառնալիքների և պաշտպանական միջոցների փոփոխությունների ու զարգացման միտումների դիտարկում։ 
6) Զարգացում – անվտանգության մշակույթի, անձնական պատասխանատվության, ինքնապաշտպանության և կենսագործունեության համար անհրաժեշտ կարողությունների շարունակական ձևավորում և կատարելագործում։ 
7) Անհատ և հարաբերություններ – անհատի, խմբի և համայնքի փոխազդեցության, համագործակցության, փոխօգնության և պատասխանատվության դրսևորում անվտանգության ապահովման գործընթացում։ 
8) Ժամանակ և տարածություն – վտանգների, արտակարգ իրավիճակների և պաշտպանական միջոցառումների դրսևորումների ուսումնասիրություն ժամանակային և տարածական տարբեր պայմաններում։ 
9) Անհատական և մշակութային արժեհամակարգ – կյանքի, առողջության, անվտանգության, խաղաղության, հայրենասիրության, փոխօգնության և քաղաքացիական պատասխանատվության արժևորում։ 

25. Այս խաչվող հասկացությունները հնարավորություն են տալիս սովորողներին անվտանգ կենսագործունեության հիմնախնդիրները դիտարկել բազմակողմանիորեն, վերլուծել իրական իրավիճակները, հիմնավորված որոշումներ կայացնել և ձեռք բերած գիտելիքներն ու կարողությունները կիրառել առօրյա կյանքում, արտակարգ իրավիճակներում և հասարակական գործունեության տարբեր ոլորտներում։

